open-index/open-wikipedia-markdown huggingface dataset:
Filip Djuran

**Filip Djuran**, nado o 24 de novembro de 1988 en Belgrado, é un xogador serbio de baloncesto profesional.

## Traxectoria profesional 
O 12 de agosto de 2016, anunciouse a súa fichaxe por unha tempada polo Básquet Coruña da Liga LEB Ouro.

O 12 de xullo de 2018, Djuran asinou por unha tempada co Força Lleida CE da Liga LEB Ouro.

O 17 de xullo de 2019, Djuran asinou de novo co Básquet Coruña.

## Notas 
## Véxase tamén 
### Ligazóns externas 
* Perfil en basketball.realgm.com
Jerami Grant

**Houston Jerami Grant**, nado o 12 de marzo de 1994 en Portland, Oregón, é un xogador de baloncesto profesional estadounidense que xoga nos Portland Trail Blazers da National Basketball Association (NBA).

## Traxectoria profesional 
O 26 de xuño de 2014, Grant foi seleccionado na 39ª posición do Draft da NBA de 2014 polos Philadelphia 76ers. O 29 de setembro de 2014, asinou un contrato de dous anos cos Sixers.

O 1 de novembro de 2016, Grant foi traspasado ós Oklahoma City Thunder a cambio de Ersan İlyasova e unha elección protexida do Draft. O 7 de xullo de 2018, Grant renovou o seu contrato cos Thunder.

O 8 de xullo de 2019, Grant foi traspasado ós Denver Nuggets a cambio dunha elección da primeira rolda do Draft de 2020.

O 22 de novembro de 2020, Grant un contrato de tres anos cos Detroit Pistons, tras unha operación cos Nuggets na que tamén recibiron os dereitos de Nikola Radičević.

O 6 de xullo de 2022, Grant foi traspasado xunto os dereitos do Draft de Ismaël Kamagate ós Portland Trail Blazers, a cambio dunha elección da primeira rolda do Draft de 2024, os dereitos do Draft de Gabriele Procida e dúas futuras eleccións da segunda rolda do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Mercedes Ramudo Ramudo

**Mercedes Ramudo Ramudo**, nada en Vilalba en 1889 e finada na mesma vila o 8 de xuño de 1987, foi unha industrial e política galega.

## Traxectoria 
Dona dunha ferretería. Na ditadura de Primo de Rivera foi concelleira de Vilalba en 1929. Logo do golpe de Estado do 18 de xullo de 1936 foi membro da comisión xestora municipal e o 15 de novembro de 1939 tomou posesión como alcaldesa de Vilalba. Permaneceu no cargo até o 4 de marzo de 1941.

## Notas 
## Véxase tamén
### Ligazóns externas
*Os da Ferretería Ramudo
Gran Premio dos Estados Unidos de 2018

O **Gran Premio dos Estados Unidos de 2018** (oficialmente **2018 Formula 1 United States Grand Prix**) foi unha carreira de Fórmula 1, que se celebrou no Circuíto das Américas no Condado de Travis preto de Austin, Texas o 21 de outubro de 2018. A carreira, celebrouse sobre cincuenta e seis voltas, foi a décimo oitava proba da tempada de Fórmula Un de , e marcou a cuadraxésima vez que o Gran Premio dos Estados Unidos disputouse como unha proba do Campionato do Mundo desde o seu inicio en , e a sétima vez que o evento foi organizado neste circuíto.

A carreira gañoun por Kimi Räikkönen, que obtivo a súa primeira vitoria no Gran Premio desde o Gran Premio de Australia de 2013, rompendo un récord de 113 carreiras sen vitorias. Tamén foi a súa primeira vitoria con Ferrari desde que se reincorporou ao equipo en . 

## Pneus dispoñibles 
## Clasificación
### Cualificación
### Carreira
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Marine Le Pen

**Marion Anne Perrine Le Pen**, nada en Neuilly-sur-Seine, Francia, o 5 de agosto de 1968, popularmente coñecida como **Marine Le Pen**, é unha avogada e política francesa, presidenta da Agrupación Nacional, candidata por este partido ás eleccións presidenciais de 2012 e 2017. É filla do anterior presidente da Fronte Nacional, Jean-Marie Le Pen.

Dende xullo de 2004 é eurodeputada á vez que conselleira rexional da rexión francesa Norte-Paso de Calais dende marzo de 2010. Perdeu a segunda volta electoral presidencial o domingo 7 de maio de 2017 a mans de Emmanuel Macron.

## Notas 
## Véxase tamén 
### Ligazóns externas 
* Páxina presidencial
Assassin's Creed Odyssey

'''''Assassin's Creed Odyssey'''* é un videoxogo de rol e acción desenvolvido por Ubisoft Quebec e distribuído por Ubisoft. É o número once da saga principal e o número vinte de toda a franquía *Assassin's Creed* e o sucesor de *Assassin's Creed Origins''. Ambientado no ano -431, conta unha historia ficticia durante as guerras do Peloponeso. O xogador pode controlar un mercenario da Liga de Delos liderada polos atenienses ou a Liga do Peloponeso, liderada por Esparta.

O xogo foi estreado internacionalmente para Microsoft Windows, PlayStation 4, Xbox One, e (só no Xapón) para Nintendo Switch o 5 de outubro de 2018. A crítica louvou o seu sistema de mundo aberto, estilo visual, combate, historia e personaxes, aínda que recibiu críticas polo grind, a incorporación de microtransaccións, e a magnitude do xogo que algúns críticos consideraron esixente de máis.

## Recepción
## Notas
## Véxase tamén 
### Ligazóns externas 
* Páxina oficial
Ditiotreitol

O **ditiotreitol** (**DTT**) é o nome común dunha pequena molécula que actúa como axente redox tamén coñecida como **reactivo de Cleland**. A fórmula do DTT é C4H10O2S2 e a estrutura química dun dos seus enantiómeros na súa forma reducida móstrase á dereita; a súa forma oxidada é un anel de 6 membros cunha ponte disulfuro (que se mostra máis abaixo). O reactivo é utilizado comunmente na súa forma racémica, xa que ambos os enantiómeros son reactivos. O seu nome deriva do nome do azucre de catro carbonos treosa. O DTT ten un composto epímero chamado ditioeritritol (DTE).

## Axente redutor 
O DTT é un axente redutor. Unha vez oxidado, forma un anel estable de seis membros cunha ponte disulfuro interna. Ten un potencial redox de −0,33 V a pH 7. O Tris(2-carboxietil)fosfina (TCEP) é un axente redutor alternativo que é máis estable e efectivo a pH baixo.

A vida media do DTT é de 40 horas a pH 6,5 e 1,4 horas a pH 8,5 e 20&nbsp;°C e diminúe máis co incremento de temperatura. A presenza de EDTA (ácido etilendiaminotetraacético) como quelador de ións metálicos divalentes (Fe2+, Cu2+ e outros) incrementa considerablemente a vida media do DTT en solución.

## Notas 
## Véxase tamén 
### Outros artigos 
* Treitol

### Ligazóns externas
Formación Fazaouro

A **Formación Fazaouro** consiste nun grupo xeolóxico que engloba fundamentalmente un recheo sedimentario fluvial-lacustre no  NE de da Provincia de Lugo, no lugar onde os rangos de deposición prehistóricos dunha suposta glaciación crearon a cunca sedimentaria. A área consiste nunha topografía de val fundamentalmente, rodeada por macizo e deposicións da era primaria, con diversas pequenas cristas. A Formación Fazaouro desenvólvese nas cuncas actuais extintas e existentes que enchen os vales de Valadouro e Foz. Isto supón tanto a actual cunca do Río Ouro coma do Masma.
[miniatura|Capa recente da Formación Fazaouro, en Moucide, Valadouro, NE Galicia. O rangos da formación  distribúense entre [Alfoz, Foz e Valadouro.]]

## Notas
Tempada 2018-2019 da Rink Hockey Premier League

A **tempada 2018-2019 da Rink Hockey Premier League** é a 45ª edición da máxima categoría do hóckey a patíns en Inglaterra. A tempada comezou o 29 de setembro de 2018 co partido que enfrontou ao Soham RHC e ao Manchester RHC, e finalizou o 8 de xuño de 2019.

Ao finalizar a competición o King's Lynn RHC alzou o seu 4º título, revalidando os conseguidos nas tres tempadas anteriores.

## Equipos 
## Clasificación 

: (*) Axuste de puntos.

### Lenda
## Véxase tamén 
### Ligazóns externas 
* Sitio web de England Rink Hockey
Gregory Chamitoff

**Gregory Errol Chamitoff**, nado en Montreal, Canadá, en 1962, é un astronauta estadounidense que formou parte das misión STS-124, STS-134 e STS-126 e das expedicións 17 e 18 da Estación Espacial Internacional. Pasou un total de 198,75 días no espazo.

## Traxectoria
Chamitoff naceu o 6 de agosto de 1962 en Montreal, Canadá. É graduado en enxeñería eléctrica pola Universidade Politécnica do Estado de California en 1985, máster en enxeñería aeroespacial polo Instituto Tecnolóxico de Massachusetts en 1992 e máster en xeoloxía planetaría pola Universidade de Houston-Clear Lake en 2002. Está casado con Chantal Caviness e ten dous fillos. Entre as súas afeccións están o mergullo, o sendeirismo, o voo, o esquí, o aikido, o ilusionismo, tocar a guitarra e o xadrez.

En 1995 comezou a traballar no Centro Espacial Johnson como controlador de guiado e control de voo, axudando a desenvolver software para o control de actitude en naves espaciais e predición, análise e optimización de manobras. Foi seleccionado pola NASA como candidato a astronauta en 1998, sendo xefe CAPCOM (*Capsule Communicator*) para a Expedición 9 e axudando no adestramento da Expedición 6. Participou tamén na misión NEEMO-3 da NASA, consistente en vivir e traballar nun módulo subacuático durante 9 días. En setembro de 2013 deixou a NASA para adicarse á docencia. .

## Notas 
## Véxase tamén 
### Outros artigos 
*Expedición 17
*Expedición 18
Hold the Dark

***Hold the Dark*** é un filme estadounidense de 2018 dirixido por Jeremy Saulnier e con guión de Macon Blair. Baséase na novela homónima de William Giraldi e está protagonizado por Jeffrey Wright, Alexander Skarsgård, James Badge Dale, Riley Keough, Tantoo Cardinal e Julian Black Antelope.

O filme foi estreado por vez primeira no Festival Internacional de Cinema de Toronto o 12 de setembro de 2018 e foi estreado internacionalmente o 28 de setembro de 2018 a través de Netflix.

## Personaxes 
* Jeffrey Wright como Russell Core
* Alexander Skarsgård como Vernon Sloane
* James Badge Dale como Donald Marium
* Riley Keough como Medora Sloane
* Julian Black Antelope como Cheeon
* Macon Blair como Shan
* Tantoo Cardinal como Illanaq
* Peter McRobbie como Trapper John
* Beckham Crawford como Bailey
* Jonathan Whitesell como Arnie

## Notas 
## Véxase tamén 
### Ligazóns externas 
* 
* Ficha en AllMovie
Campionato de Europa de hóckey a patíns feminino 2018

O **Campionato de Europa de hóckey a patíns feminino 2018**, será a 14ª edición do Campionato de Europa de hóckey a patíns feminino. A competición disputarase na cidade de Mealhada (Portugal, que acolleu o torneo por primeira vez. O campionato comezará o 8 de outubro de 2018 coa cerimonia de inuguración e disputa da primeira xornada íntegra de competición, e finalizará o 13 de outubro coa disputa da última xornada.

Nesta edición participan un total de 7 equipos, dous máis que na edición anterior. Admais dos cinco equipos que participaron o torneo en 2015, esta edición viu o regreso dos combinados de Inglaterra e Suíza. Disputaranse un total de 21 partidos nos seis días de competición.

A selección española defenderá o título conquistado na edición precedente disputada en Matera (Italia) en 2015.

## Sede 
Todos os partidos do campionato celebráronse no Pavillón Municipal de Mealhada, un recinto cuberto con capacidade para 1&nbsp;000 persoas e unha pista de xogo sintética cunhas dimensións de 20&nbsp;×&nbsp;40 metros, e que é o fogar do principal equipo de hóckey a patíns da cidade, o Hóquei Clube da Mealhada.

Esta foi a primeira ocasión na que o Pavillón Municipal de Mealhada acolleu unha competición internacional de seleccións absolutas de hóckey a patíns, tendo organizado con anterioridade outros eventos a nivel de clubs de hóckey a patíns como as finais da Supercopa António Livramento (2016 e 2018) ou a Copa de Europa feminina (2008), ou doutros deportes como o fútbol sala.

## Equipos 
### Cadros de xogadoras 
;Alemaña

;España

;Francia

;Inglaterra

;Italia

;Portugal
*http://www.zerozero.pt/news.php?id=228945

;Suíza

## Árbitros 
O campionato será arbitrado por un total de oito árbitros de seis federacións europeas distintas: España (2 árbitros), Portugal (2), Italia (1), Inglaterra (1), Francia (1) e Alemaña (1). Os árbitros alternarán encontros de países distintos ao seu e tamén mudarán a súa posición, xa que exercerán de árbitros principais nuns partidos e noutros serán árbitros de mesa en apoio aos seus dous compañeiros en pista. Os árbitros participantes nesta edición foron os seguintes:

## Resultados 
### Primeira xornada 
----

----

### Segunda xornada 
----

----

----

### Terceira xornada 
----

----

----

### Cuarta xornada 
----

----

----

### Quinta xornada 
----

----

### Sexta xornada 
----

----

## Clasificación 
## Notas 
;Referencias
;;Fichas dos partidos

;;Outras fontes

## Véxase tamén 
### Ligazóns externas 
* O Campionato de Europa feminino de 2018 no sitio web de World Skate Europe
Ma vie en rose

***Ma vie en rose*** é un filme de 1997 dirixido por Alain Berliner. Conta a historia de Ludovic, que é visto pola súa familia e comunidade como un neno, pero que se sente e actúa como unha nena. O filme amosa os problemas da familia de Lodovic para aceptar a súa identidade de xénero. O filme foi escollido como candidato belga ó Óscar ó mellor filme en lingua non inglesa na 70ª edición dos premios, pero finalmente non foi nomeado.

## Sinopse 
Cando a familia Fabre se muda á casa dos seus soños con veciños marabillosos, todo parece perfecto agás por unha cousa: o máis novo dos seus fillos, Ludovic, aínda que se lle asignou o xénero masculino ao nacer, sente que é unha nena e quere vivir como tal.

O problema comeza cando Ludovic se fai amigo de Jérôme, fillo do xefe do seu pai e veciño da rúa, e expresa o desexo de casar con el cando sexa unha muller. Nunha visita a casa de Jérôme, Ludovic entre no cuarto da irmá e pon un dos seus vestidos sen saber que a irmá morre. A nai de Jérôme veo todo e ela e os demais veciños están horrorizados. A comunidade ponse na contra de Ludovic e por extensión do resto da familia Fabre.

## Personaxes 
* Georges Du Fresne como Ludovic "Ludo" Fabre
* Michèle Laroque como Hanna Fabre
* Jean-Philippe Écoffey como Pierre Fabre
* Hélène Vincent as Élisabeth
* Daniel Hanssens como Albert
* Laurence Bibot como Lisette
* Jean-François Gallotte como Jeannot
* Julien Rivière como Jérôme
* Gregory Diallo como Thom Fabre
* Erik Cazals De Fabel como Jean Fabre
* Cristine Barget como Zoé Fabre
* Delphine Cadet como Pam
* Raphaelle Santini como Christine "Chris" Delvigne
* Marine Jolivet como Fabienne Delvigne
* Anne Coesens como mestra
* Vincent Grass como director

## Notas 
## Véxase tamén 
### Outros artigos 
* Filmes de Bélxica propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
Gran Premio de Alemaña de 1998

O **Gran Premio de Alemaña de 1998** (oficialmente o **LX Grosser Mobil 1 Preis von Deutschland**) foi unha carreira de motor de Fórmula 1 celebrada o 2 de agosto de 1998 en Hockenheimring, Hockenheim, Baden-Württemberg, Alemaña. Foi a décimo primeira carreira da tempada de  de Fórmula Un. A carreira de 45 voltas gañouna Mika Häkkinen para McLaren desde a pole position, co seu compañeiro de equipo David Coulthard terminando segundo e Jacques Villeneuve terminando o terceiro para Williams.

## Informes 
### Antecedentes 
Mika Häkkinen logrou a pole por diante do seu compañeiro de equipo David Coulthard. Jacques Villeneuve cualificou en terceiro lugar, nunha nova longa distancia entre eixes Williams. Ralf Schumacher foi cuarto.

Michael Schumacher, o principal rival do campionato de Häkkinen, clasificou o noveno tras unha serie de problemas ao longo da práctica. O chasis de Ferrari de gran ancho entre as rodas, facía o seu debut no Grand Prix, foi desechado por Schumacher despois de probalo durante as sesións de práctica do venres. De volta ao seu vello coche, trompeou na primeira volta durante a primeira práctica do sábado, e logo sufriu un fallo de motor no inicio da segunda práctica.

Tamén houbo varios rumores de que os Ferraris estaban fóra do ritmo debido a que McLaren ameazara con protestar polo novo sistema de freada do equipo italiano e algúns estaban seguros de que fora eliminado, co conseguinte prexuízo obvio para o equipo.

## Resumo da carreira 
Ná carreira, os McLarens foron dominantes, correron primeiro e segundo todo o tempo e só pararon unha vez cada un. Ralf Schumacher, que corría cunha carga de combustible lixeira debido á súa estratexia de dúas paradas, parecía ser o único piloto capaz de inquietalos na primeira parte da carreira. Conseguiu quedar cos McLarens pero non puido pasalos.

A volta 24 viu a Jos Verstappen retirarse co Stewart-Ford cun fallo na caixa de velocidades, Rubens Barrichello retirouse co mesmo problema 3 voltas máis tarde. Villeneuve ocupou o terceiro lugar cando Schumacher fixo a primeira das súas paradas, e aquí foi onde quedou ata o final. Ao final, Villeneuve estaba a atrapar aos McLarens porque Häkkinen non reabastecera combustible suficiente na súa parada, e o finlandés tivo que levantar o pé do acelerador para reducir o seu consumo de combustible.

Damon Hill, logrou os seus primeiros puntos do ano, terminando por diante de Michael e Ralf Schumacher no quinto e sexto lugar respectivamente.

## Clasificación 
### Clasificación 
### Carreira 
## Posicións logo da carreira
***Texto en grosa** indica que aínda ten probabilidades teóricas de converterse en campión do mundo.

;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
## Véxase tamén
Louis Désiré Blanquart-Evrard

**Louis Désiré Blanquart-Evrard**, nado en Lille o 2 de agosto de 1802  e finado no mesmo lugar o 28 de abril de 1872, foi un fotógrafo e editor francés, coñecido por inventar o procedemento da copia á albumina. Presentou o seu invento na Academia de artes de París o 27 de maio de 1850.

Era un comerciante de roupa que na década de 1840 comezou a interesarse pola fotografía. Estudou o calotipo e en 1847 foi o primeiro en difundir este procedemento en Francia, mellorou substancialmente o proceso ao empregar nitrato de prata, ioduro de potasio e situando o papel húmido directamente na cámara entre dous cristais. En 1850 desenvolveu e publicou a técnica da  copia en papel á albumina, que alcanzou un grande éxito.

En 1851 fundou preto de Lille a *Imprimerie Photographique*, unha editorial de arte a grande escala con preto de corenta empregados, que difundiu as imaxes doutros fotógrafos franceses, como Hippolythe Bayard, Marville, Lle Secq, ou Salzmann, en grandes álbums fotográficos. En 1854 foi membro fundador da Sociedade Francesa de Fotografía.

## Notas 
## Véxase tamén 
### Outros artigos 
* Historia da fotografía
* Calotipo
Papagaio diadema

O **papagaio diadema** ou **papagaio de cello vermello** (*Amazona autumnalis*) é unha especie de papagaio amazónico da familia Psittacidae. 

## Distribución 
Esta especie do xénero *Amazona*, nativa das rexións tropicais de América, está distribuída dende o leste de México até o sur de Ecuador, cunha poboación illada no centro do Brasil, onde habita bosques húmidos sempre verdes a semideciduos até 1100&nbsp;msnm. Tamén habita zonas semiabertas con árbores illadas ou pequenos sectores de bosque.

## Notas 
## Véxase tamén 
### Bibliografía 
* del Hoyo, Josep; Elliott, Andrew & Sargatal, Jordi, eds. (1997), *Handbook of the Birds of the World. Volume 4: Sandgrouse to Cuckoos* Páxs: 469-470. *Lynx Edicions*. Barcelona. ISBN 84-87334-22-9
* Aves de México, Guía de Campo. Por Peterson e Chalif. ISBN 968-13-1282-1
* A Guide To The Birds Of Mexico and Northern Central América. Por Howell e Webb. ISBN 0-19-854013-2
José Fernández Vide

**José Fernández Vide**, nado en Ourense o 23 de outubro de 1893 e finado na mesma cidade o 20 de novembro de 1981, foi un organista e compositor galego.

## Traxectoria 
Fillo dun zapateiro, o neno Vide foi membro do coro na capela da Catedral ourensá con oito anos. Con cualidades musicais excepcionais rematou os seus estudos no Conservatorio de Madrid. Foi organista da catedral de Ourense entre 1911 e 1917, e  foi profesor na Escola Normal de Maxisterio.

En 1924 casou con Sara García Limia e trasladouse a Cuba. Alí fora requirido como mestre na Academia de Belas Artes do Centro Gallego de La Habana. En 1930 foi nomeado director do Conservatorio deste centro.
* *Ave María*
* *Bella mujer*
* *Camiñando pra Belén*
* *Cantan os galos*
* *Canto de arrieiro*
* *Carballiño*
* *Conchita*
* *Cor Jesu flagrans*
* *Cubana ideal*
* ''D'a terra meiga*
* *Danzón*
* *Desengano* 
* *Encomenda*
* *Espinas y rosas*
* *Eu xa non durmo sen verte*
* *Fiestas de oro*
* *Flor de pasión*
* *Gozos a San Francisco de Asís*
* *Gratitude*
* *Gref-Popeye*
* *Ilusiones*
* *La santa de Aguas Santas*
* *La tropical*
* *Libera me, Domine*
* *Los arenaleses*
* *Mariposa*
* *María de los Ángeles*
* *Miñatos de vran*, zarzuela 
* *Morriña*
* *Nena d'as soledades*
* *Non dorme o neno*
* *O neno na cuna*
* *O sacrum*
* *Oferenda*
* *Orense*
* *Panadeiriñas de Cea*
* *Panis angelicus*
* *Partagás*
* *Peixe*
* *Polos outeiros*
* *Pontevedra*
* *Recordos*
* *Recuerdo triste*
* *Salve, Rosalía*
* *Sarita*
* *Saudade*
* *Serenata de amor*
* *Serenata romántica*
* *Serranía*
* *Sobrado*
* *Tantum ergo*
* *Un día n' aldea*
* *Vals X*
* *Villancico ó Neno Xesús*
* *Zaera*
* *¡Miña nai!*
* *¡Quero morrer!*
* *¡Qué tarde tan meiga!* 
* *¿Quen?*
* *Canciones*
* *Piano*
* *Proba d'amor*, zarzuela 

## Premios e recoñecementos 
A balada *Desengano*, con letra de Curros Enríquez, obtivo o premio Juan Montes en 1934. No  segundo Certame do traballo en Ferrol, no ano 1935  foron premiadas a muiñeira *Auria Bella*, con letra de Noriega Varela e *Qué tarde tan meiga*, con letra de Carmen Prieto. *Cantan os galos,* obra para piano e voz recibiu unha mención honorífica nos Xogos Florais do Círculo Mercantil de Santiago en 1937.

En 2018, co gallo do 125 aniversario do seu nacemento e baixo o impulso do músico Óscar Ibáñez, a Deputación e o Concello de Ourense, programáronse distintas actividades para poñer en valor a obra deste músico, entre elas a interpretación dunha muñeira inédita.

## Notas 
## Véxase tamén 
### Bibliografía 
* *Diccionario de la música española e hispanoamericana*. Sociedad General de Autores y Editores. ISBN 978-84-8048-303-2.
* 
* 
* 
* , Javier (compilación, revisión editorial e estudo) (2003-). *Mestre Vide. Obra completa* (5 vol,s). Deputación de Ourense.
* 
* 
* 
* *Orfeón Unión Orensana. LXXVI aniversario''. Arquivo Deputación de Ourense/ Biblioteca. Sección: prensa.

### Outros artigos 
* Órgano (instrumento musical)
### Ligazóns externas 
* . Información sobre o lugar de soterramento no cemiterio de San Francisco
*
Papagaio cubano

O **papagaio cubano** ou **amazona cubana** (*Amazona leucocephala*) é unha especie de ave psitaciforme da familia dos papagaios (Psittacidae). É unha especie autóctona de Cuba e dalgunhas illas achegadas. Existen catro subespecies:

* *A. l. leucocephala* presente en Cuba e a Illa da Juventud.
* *A. l. bahamensis* con dúas poboacións nas Bahamas, unha en Ábaco e outra en Gran Inagua.
* *A. l. caymanensis* presente en Gran Caimán. 
* *A. l. hesterna* presente en Caimán Brac, dentro das illas Caimán.

## Notas 
## Véxase tamén 
### Ligazóns externas 
*World Parrot Trust  Parrot Encyclopedia - Species Profile
Alipiopsitta xanthops

***Alipiopsitta xanthops*** é unha especie de ave da familia dos papagaios. Habita nas sabanas do cerrado brasileiro, e tamén hai rexistros na rexión de Beni en Bolivia. É a especie única do xénero ***Alipiopsitta***.

## Notas 
## Véxase tamén 
### Bibliografía 
*Caparroz R. & J.F. Pacheco (2006) *A homonymy in Psittacidae and new name for *Salvatoria* Miranda-Ribeiro.* Ararajuba: Rev. Brasileira de Ornitologia, 14 : 91-93.
*Duarte J.M.B. & Caparroz R. (1995) *Cytotaxonomic analysis of Brazilian species of the genus *Amazona* (Psittacidae, Aves) and confirmation of the genus *Salvatoria* (Ribeiro, 1920).* Braz. J. Genet. 18 : 623-628.
*Hoppe D. (2007) *Ribeiropapagei – ein neuer Name für die Gelbbauchamazone.* Gefiederte Welt, 131: 173-176 & 210-213.
*Mario D. & Conzo G. (2004) *Le grand livre des perroquets*. de Vecchi, Paris, 287 p.
*Russello M.A. & Amato G. (2004) *A molecular phylogeny of *Amazona*: implications for Neotropical parrot biogeography, taxonomy, and conservation.* Mol. Phylogenet. Evol. 30: 421-437.
Sociedade Francesa de Fotografía

miniatura|275x275px|Exposición conxunta da Sociedade Francesa da Fotografía e a Sociedade Fotográfica de Londres, en 1858.
A **Sociedade Francesa de Fotografía** (en francés: *Société française de photographie* ou *SFP* polas súas siglas) é unha asociación fundada o 15 de novembro de 1854, e que mantén unha actividade moi relacionada coa historia da fotografía e a súa difusión.

## Historia 
Xurdiu como unha continuación da Sociedade heliográfica, que só durou entre 1851 e 1852 ao existir discrepancias entre os seus membros. Os membros fundadores pertencían a diversas disciplinas e elixiuse como primeiro presidente ao científico Henri Victor Regnault.

O seu obxectivo principal é «contribuír aos progresos técnicos e artísticos da fotografía, á marxe de calquera especulación comercial» que xa aparece reflectido nos seus primeiros estatutos redactados conxuntamente por Félix Avril, Hippolyte Bayard, Eugène Durieu, Humbert de Molard, Gustave Lle Gray, Paul Mailand e Félix Pigeory, e que eran moi semellantes aos da Academia das Ciencias francesa. Para conseguir ese obxectivo organizaban concursos, cursos e exposicións e editaban un boletín divulgativo. Un premio significado é o que patrocinaba Honoré d'Albert, duque de Luynes ao mellor procedemento fotomecánico desde 1856 e que foi obtido por Alphonse Poitevin en 1862 e 1867 pola goma bicromatada.

A SFP realizou a súa primeira exposición en 1855 na sede da rúa Drouot número 11, e a segunda en 1857 no estudo de Gustave Lle Gray, xa que até 1859 o ministerio de Belas Artes non autorizou unha exposición no palacio dos Campos Elíseos.

En 1892 a SFP foi recoñecida como de utilidade pública polo presidente da república Marie François Sadi Carnot.

## Membros fundadores 
* Olympe Aguado
* Félix Avril
* Hippolyte Bayard
* Edmond Becquerel
* Louis-Auguste Bisson
* Auguste-Rosalie Bisson
* Louis Désiré Blanquart-Evrard
* Farnham Maxwell-Lyte
* Fortuné Joseph Petiot-Groffier
* Julien Vallou de Villeneuve

## Notas 
## Véxase tamén 
### Outros artigos 
* Historia da fotografía
* Louis Désiré Blanquart-Evrard
K'inich Kan Bahlam III

'''K'inich Kan Bahlam III'*, (fl. c. 751) foi un *ajaw'' da cidade maia de Palenque. Gobernou arredor do ano 751. O gobernante non é mencionado en ningún monumento de Palenque pero si nun texto de Pomona, que suxire que o seu reinado foi curto ou turbulento.

## Notas
Gran Premio de México de 2018

O **Gran Premio de México de 2018** (oficialmente coñecido como **Gran Premio de Fórmula 1 de México de 2018**) foi unha carreira de motor de Fórmula Un que se disputou o 28 de outubro de 2018 no Autódromo Hermanos Rodríguez en Cidade de México. A carreira foi a décimo novena carreira do Gran Premio de México, e a décimo oitava vez que a carreira disputouse como un evento do Campionato Mundial desde a tempada inaugural en .

## Pneumáticos dispoñibles 
## Clasificación
### Cualificación
thumb|center|600px|Cualificación final para a carreira.

### Carreira
### Posicións logo da carreira 
*O texto en grosa indica o Campión do Mundo.

;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
Paul Weingartner

**Paul Weingartner** nado o 8. de xuño de 1931 na cidade de Innsbruck é un filósofo austríaco especializado en filosofía da ciencia.

Estuda filosofía, física, matemáticas, psicoloxía e pedagoxía na Universidade de Innsbruck (1954-1961). Obtén un doutoramento en 1961, é invitado como estudante posdoutoral co Profesor Karl Popper na Universidade de Londres e posteriormente como investigador na Universidade de Múnic (baixo a tutela do Profesor Stegmüller). Comeza a dar clase en 1965 na Universidade de Graz. Desde 1971 traballou como profesor de filosofía na Universidade de Salzburgo (profesor emérito desde 1999). As súas liñas de investigación concentráronse en torno a : Lóxica, filosofía da ciencia e as condición de fronteira nas problemáticas filosofía-relixión. 

Doutor honoris causa (Dr. h.c.) pola Universidade Marie Curie Sklodowska, Lublin, (Polonia) 1995 e membro da Academia das Ciencias de Nova York (aceptado no ano 1997)

## Publicacións 
**Wissenschaftstheorie I. Einführung in die Hauptprobleme*. 1978
**Wissenschaftstheorie II,1. Grundlagenprobleme der Logik und Mathematik*. 1976
**Formale Teleologie und Kausalität. Formal Teleology and Causality in Physics*. 2004 (en colaboración con Michael Stöltzner)
**Die Sprache in den Wissenschaften*. 1999
**Evolution als Schöpfung?*. 2001
**Law and Prediction in the Light of Chaos Research*. 1996 (en colaboración con Gerhard Schurz)
**Glaube und Vernunft. Interdisziplinäres Streitgespräch zur Enzyklika Fides et Ratio*. (como revisor en publicación)
**Grundfragen der Wissenschaften und ihre Wurzeln in der Metaphysik*. 1967
**Gesetz und Vorhersage*. 1996
**Wissen und Glauben. Knowledge and Belief. Akten des 26. Internationalen Wittgenstein-Symposiums 2003*. (como revisor en publicación, en colaboración con Winfried Löffler (editor))
**Logisch-Philosophische Untersuchungen zu Werten und Normen. Werte und Normen in Wissenschaft und Forschung*. 1996
**Logisch-Philosophische Untersuchungen zu philosophie-historischen Themen. Von Platon und Aristoteles zu Wittgenstein und Popper*. 1996
**Koexistenz rivalisierender Paradigmen*. 1998 (en colaboración con Gerhard Schurz)
**Deskription, Analytizität und Existenz*. 1966
**Evil. Different kinds of evil in the light of a modern theodicy*. 2003
**Conditions of Rationality for the Concepts Belief, Knowledge, and Assumption**. 2007
**An Alternative Propositional Calculus for Application to Empirical Sciences*. 2010
**Basis Logic for Application in Physics and Its Intuitionistic Alternative*. 2010
**Matrix- based logic for avoiding paradoxes and its paraconsistent alternative*. 2011
**The Need for Pluralism of Causality*. 2016
**The Square of Opposition Interpreted with a Decidable Modal Logic*. 2017
**Knowledge and Scientific and Religious Belief*. 2018

## Notas 
## Véxase tamén 
### Ligazóns externas 
*Mentis de Paul Weingartner
Amazona festiva

***Amazona festiva*** é unha especie de papagaio da familia Psittacidae.  É orixinaria do Brasil, Colombia, Ecuador, Bolivia, Güiana, o Perú e Venezuela. Abrangue dúas subespecies: *A. f. festiva* e *A. f. bodini*.

## Notas 
## Véxase tamén
Longa Marcha 11

**Longa Marcha 11** (*Chang Zheng 11* en pinyin, abreviadamente CZ-11) é o nome dun modelo da familia de foguetes Longa Marcha.

## Características 
O Longa Marcha 11 é un foguete propulsado por propelente sólido, de pequeno tamano e pensado para poder ser despregado con rapidez. Foi desenvolvido polo CALT co obxectivo de dispoñer dun lanzador sinxelo e barato de operar e que poida permanecer almacenado longos períodos de tempo ata que se o necesite. Está composto por catro etapas, todas de propelente sólido. Barállase a posibilidade de que se desenvolvera a partir do mísil DF-31, e como tal lánzase desde un tubo montado no remolque dun transporte móbil. Pode usar cofias de 1,6 e 2,0 m de diámetro e é capaz de poñer en órbita ata 700 kg de carga nunha órbita baixa e 350 kg nunha órbita heliosincrónica. Foi lanzado con éxito por primeira vez o 25 de setembro de 2015.

## Historial de lanzamentos 
## Notas 
*
*

## Véxase tamén 
### Outros artigos 
*Longa Marcha (foguete)
Cerceta pedresa

A **cerceta pedresa** (*Marmaronetta angustirostris*) é unha especie de ave da orde das anseriformes, familia dos anátidos e subfamilia dos anatinos.

É a única especie do xénero *Marmaronetta*.

De tamaño medio, habita en Eurasia e África.

## Notas 
## Véxase tamén 
### Ligazóns externas 
* Esquema taxonómico
* Información na páxina do Ministerio de Medio Ambiente de España (pdf)
Neko no Ongaeshi

é un filme xaponés de animación de 2002 dirixido por Hiroyuki Morita, producido por Toshio Suzuki e Nozomu Takahashi, escrito por Reiko Yoshida, baseado en *The Cat Returns* de Aoi Hiiragi con música de Yuji Nomi. Foi producido por Studio Ghibli para Tokuma Shoten, Nippon Television Network, Hakuhodo, Buena Vista Home Entertainment, Mitsubishi e Toho e distribuído por este último. Estreouse no Xapón o 20 de xullo de 2002 a través de Toho e en 2005 nos Estados Unidos a través de Walt Disney Home Entertainment. Recibiu o Premio da Excelencia no Japan Media Arts Festival en 2002. GKIDS relanzou o filme en Blu-ray e DVD o 16 de xaneiro de 2018 baixo un novo contrato con Studio Ghibli.

## Personaxes 
* Chizuru Ikewaki como Haru
* Yoshihiko Hakamada como o barón Humbert von Gikkingen 
* Tetsu Watanabe como Muta
* Tetsurō Tanba como o rei dos gatos
* Mari Hamada como Natoru
* Kenta Sentoi como Natori
* Aki Maeda como Blanche
* Takayuki Yamada como o príncipe Loon
* Yosuke Saito como Toto
* Hitomi Sato como Hiromi
* Kumiko Okae como nai de Haru

## Notas 
## Véxase tamén 
### Ligazóns externas 
* 
* Ficha en RottenTomatoes
Filiberto Álvarez Marín

**Filiberto Álvarez Marín**, nado en Lugo o 24 de xaneiro de 1927 e finado na Coruña o 18 de abril de 2007, foi un avogado e político galego.

## Traxectoria 
Estudou o bacharelato no colexio dos Maristas. En 1946 ingresou por oposición en Correos e foi destinado a Lugo. Fixo a carreira de dereito na Universidade de Santiago de Compostela, licenciándose en 1956. Exerceu compo avogado dende 1958. En 1952 foi nomeado xefe de Correos de Vilalba. Foi delegado local do Frente de Juventudes. Foi nomeado alcalde de Vilalba en febreiro de 1964. Foi procurador en Cortes como representante dos concellos da provincia de Lugo (1965-1967). Foi xefe provincial de Correos de Lugo (1969-1980) e subdelegado provincial de Comunicacións en Valladolid (1980-1988)

## Notas 
## Véxase tamén 
### Bibliografía 
* Barreiro Fernández, Xosé Ramón; López Morán, Beatriz; Mínguez Goyanes, Xosé Luís (2003). *Parlamentarios de Galicia : biografías de deputados e senadores (1810-2003)*. Parlamento de Galicia - Real Academia Galega. ISBN 84-87987-25-7.
Elsa Fernández

**Elsa Fernández González**, nada en Buenos Aires en 1933 e finada na mesma cidade o 29 de abril de 1964, foi unha escritora galega.

## Traxectoria 
miniatura|300px|Otero Pedrayo e os membros das Mocidades Galeguistas de Buenos Aires en 1959. Elsa Fernández é a primeira da fila central.
Filla de emigrantes ourensáns de Entrimo. Dende pequena mostrou vocación musical, estudando piano. Traballou como administrativa no Centro Gallego, onde tratou a Luís Seoane e Eduardo Blanco Amor, co que estableceu unha grande amizade. Colaborou con AGUEA (Asociación Gallega de Universitarios, Escritores y Artistas). Foi presidenta da Asociación Argentina de Hijos de Gallegos e colaborou con Follas Novas-Feira do livro galego.

## Obras 
* *Escolma*, 1961 (finalista no concurso organizado polo grupo Brais Pinto en 1961.
* *Lonxanía*, 1965 (libro póstumo).

## Notas 
## Véxase tamén 
### Bibliografía 
* 
* 
* 
* 
* 
* 
* 
* 

### Ligazóns externas 
*
Dolores del Río Sánchez-Granados

**María Dolores del Río Sánchez-Granados**, nada na Coruña, foi unha mestra e escritora galega, terciaria franciscana.

## Traxectoria 
Filla do tenente coronel de Infantaría Ángel del Río Uría. Estuda os cursos de extensión universitaria da Normal de Mestras en 1912 e 1913. Escritora de poesía de afervoado misticismo e patriotismo, colaborou en *Ilustración Gallega*, *El Ideal Gallego*, *El Eco Franciscano* e *Galicia Pintoresca*. Pertenceu á Academia de Buenas Letras de Málaga, era socia honoraria do Centro Galego de Logroño e socia mestra da Asociación de Escritores Galegos Laureados. Como autora teatral, escribiu *Lonxe da aldea*, un cadro dramático estreado en 1914 e o monólogo *A pantasma* (1916).

## Obras 
* *Ráfagas*, 1908, poemario.
* *El forastero. Juguete cómico en un acto*, 1910.
* *Lonxe da aldea*, 1914, drama teatral.
* *A pantasma*, 1916, monólogo.
* *Costumes novas*, 1916, peza teatral
* *Parla e Parrafeo*, 1916, peza teatral

## Véxase tamén 
### Bibliografía 
* 
* 
* 
* 
* 
* 
* 
* 

### Ligazóns externas
Apeadoiro do Casal

**O Casal** foi un apeadoiro de RENFE na parroquia de Laraño (Santiago de Compostela).Formaba parte da liña Santiago - Redondela.

## Arquitectura
Consérvase o edificio de viaxeiros, que data de comezos do século XX. O predio consta dunha planta rectangular e dúas alturas, con tellado a dúas augas. Ten muros recebados e pintados de branco con vans simétricos en altura, con remate superior de arco rebaixado e esquinas con perpiaño á vista, igual que os esquinais da construción. Beirado de pedra con molduras e un van redondo no hastial do penal.
## Notas 
## Véxase tamén 
### Ligazóns externas 
* Liña Santiago - Vigo. Tramo 01: Santiago - Casal.
José Antonio Ortega Lara

**José Antonio Ortega Lara**, nado en Montuenga (pedanía de Madrigalejo del Monte, provincia de Burgos)  en 1958, é un funcionario de prisións español retirado.

## Traxectoria
Mestre e licenciado en Dereito, permaneceu secuestrado pola organización terrorista ETA durante 532 días entre 1996 e 1997. Foi militante do Partido Popular entre 1987 e 2008. Actualmente vive en Burgos.

O 16 de xaneiro de 2014 presentou, como membro do Comité Executivo Provisional, o partido político Vox xunto con outros exmilitantes do Partido Popular, como Santiago Abascal, José Luís González Quirós e Ignacio Camuñas, entre outros, xerando unha alternativa á dereita do Partido Popular. O nome do partido é Vox e se autodefine como *unha alternativa «rexeneradora» fronte ós dous partidos maioritarios*, e que a súa fundación *responde a un sentimento de orfandade política no centro dereita*. Vox concorreu ás eleccións europeas de 2014 pero non obtivo representación.

## Notas 
## Véxase tamén
Editorial Bruguera

**Bruguera** foi unha editorial catalá con sede en Barcelona, que se dedicou sobre todo á produción de literatura popular e historietas.
## Historia
Foi creada en 1910 como *El Gato Negro*. Após a súa disolución en 1986, naceu en 1987 Ediciones B a partir da unión do fondo editorial da Editorial Bruguera e o de TBO. 

A pesar do relanzamento como selo editorial dentro do Grupo Zeta, en 2006 desapareceu do mercado. O grupo Penguin Random House, actual dono dos dereitos da editorial, anunciou a súa intención de relanzar historietas baixo o selo Bruguera a partir de 2017. 

Despois do peche, extraballadores da **Editorial Bruguera** fundaron a cooperativa Coop57 constituíuse en 1995 en Barcelona tras o seu peche.

## Coleccións 

## Notas
## Véxase tamén
### Bibliografía
**Guía visual de la Editorial Bruguera (1940-1986)*, editorial Glénat, 2005
*DELHOM, José María (1989). *Catálogo del tebeo en España. 1865/1980*. Barcelona: Círculo del Comic, S.A./CESA.  ISBN 84-8449-221-4.

### Ligazóns externas 
(*en castelán*)

* 13, Rue Bruguera , web especializada nos tebeos de Bruguera; 
* Monográfico Bruguera en Rosaspage, artículo sobre a editorial;
* Bruguera, "Kioscopedia";
* "Vuelve un amigo".  Dossier comunicando o relanzamento de Bruguera;
* El Maravilloso Mundo de los Tebeos web que rememora bandas deseñadas de Bruguera entre outras.
K'inich K'uk' Bahlam II

'''K'inich K'uk' B'ahlam II** ou **K'inich K'uk Balam II'* foi un ahau ou gobernante maia do *ajawlal'' ou señorío de B'aakal, cuxa sede era Lakam Ha', no presente coñecida como a zona arqueolóxica de Palenque, no actual estado mexicano de Chiapas. Tamén é referido como '''Bahlum K'uk' II** ou **Mahk'ina Kuk'*. O seu nome pode ser traducido como *Gran Sol Quetzal Xaguar* ou *Radiante Quetzal Xaguar.'' Gobernou do ano 764 ó 783.

## Traxectoria 
Foi fillo de K'inich Ahkal Mo' Naab III e Ix Men Nik, tamén coñecida como Ix Sajal Juj. De acordo ás inscricións atopadas en Palenque, o seu antecesor puido ser Upakal K'inich Janaab' Pakal de quen se descoñece a data final do seu goberno; porén, en Pomoná atopouse unha inscrición datada no ano 751 que se refire a un gobernante palencano a quen se chamou co nome de K'inich Kan Bahlam III.

De acordo á conta longa do calendario maia, K'inich K'uk' B'ahlam II foi entronizado o 9.16.13.0.7 9 manik 15 uo, é dicir, o 4 de marzo do ano 764. Durante o seu goberno foron tallados o taboleiro dos 96 glifos e o taboleiro da creación. Ambos os taboleiros, pertencentes ó Período Clásico tardío, son considerados os mellores logros escultóricos de xeroglíficos maias pola facilidade e precisión coa que parecen ser tallados os bloques de pedra. No taboleiro dos 96 glifos atópase escrita a cronoloxía dinástica de Palenque a partir de K'inich Janaab' Pakal.  O sucesor de K'uk B'alam II foi Wak Kimi Janaab' Pakal.

## Notas 
## Véxase tamén 
### Bibliografía 
* 
* 
* 
*  
*
Kan Bahlam I

**Kan Bahlam I** ou **Kan Balam I**, nado o 18 ou 20 de setembro de 524  e finado o 1 ou 3 de febreiro de 583, foi un ahau maia que gobernou a cidade estado de Palenque do ano 572 ao ano 583. É coñecido tamén como **Chan Bahlum I** en maia iucateco.

## Traxectoria 
O seu nome en lingua maia clásico significa Serpe Xaguar ó cal nalgúns glifos maias se lle engade o apelativo de k'inich que significa radiante como un elemento honorífico con referencia ó Deus Sol, é dicir ''K'inich* Kan Bahlam I ou *Radiante* *Serpe Xaguar.'' De acordo á conta longa do calendario maia naceu o 9.4.10.1.5 11 chickchan 13 chen, ascendeu ó trono o 9.6.18.5.12 10 eb 0 wo, equivalente ó 6 de abril de 572, cando tiña 47 anos de idade.

É moi probable que sexa fillo de K'an Joy Chitam I e irmán máis novo do seu antecesor no trono Ahkal Mo' Naab' II, quen morreu inesperadamente o 21 de xullo de 570. Antes de que Kan B'alam I ascendese ó trono rexístrase un período de 624 días de *interregnum.* O seu reinado atópase descrito na parede oriental do Templo das Inscricións. É tamén referido no lado occidental do sarcófago de Pakal "o Grande", onde se pode ver a súa representación iconográfica en altorrelevo, distíndose polo seu glifo e polo seu tocado, o cal é parte serpe e parte xaguar. Tras gobernar once anos, Kan B'alam morreu o 9.7.9.5.5 11 chikchan 3 kayab.

Crese que a súa sucesora, Yohl Ik'nal, era a súa filla, aínda que tamén é posible que sexa a súa irmá.

## Notas 
## Véxase tamén 
### Bibliografía 
* 
* 
*
Avelino Sierra

**Avelino Sierra Fernández**, nado na Merca o 15 de abril de 1944, é un profesor, escritor e investigador galego.

## Traxectoria 
miniatura|Réplica da Pinta en Baiona.
Logo de exercer a docencia en varios centros de Galicia e Asturias, en 1974 foi destinado ao colexio público de Sabarís (Baiona), do que foi director. Despois deu clase no IES Primeiro de Marzo de Baiona.
[miniatura|Estatua de Afonso VIII de León, por [Juan Oliveira Viéitez|Oliveira. Baiona foi potenciada por Afonso mediante a concesión dun foro.]]
Foi concelleiro en Baiona en varias lexislaturas, e formou parte do goberno municipal. No marco do V centenario da chegada de Cristovo Colón a América, promoveu a construción da réplica da carabela *Pinta*. No marco do VIII centenario da fundación da vila promoveu a construción dun monumento a Afonso VIII de León e Galicia. En 1996 impulsou a Festa da Arribada que en 2015 sería declarada festa de interese turístico internacional.

## Obras
**Fundación y orígenes de Baiona*
**Historia de la carabela Pinta*
**La carabela Pinta y su arribada a Baiona*
**Cartas Puebla, de Privilegio y Cédulas Reales otorgadas a Baiona*
**A Merca no Réxime Señorial* (Ir Indo, 2018)

## Notas 
## Véxase tamén 
### Bibliografía 
* 
### Outros artigos 
* Festa da Arribada
Ahkal Mo' Nahb II

'''Ahkal Mo' Nahb' II** ou  **Ahku'l Mo' Naab' II''', nado o 3 de setembro de 523 e finado o 21 de xullo de 570, foi un ahau do señorío de B'aakal, cuxa cidade capital era Lakam Ha', hoxe coñecida como a zona arqueolóxica maia de Palenque. É tamén referido como **Chaacal II** ou **Akul Anab II**. A tradución ou interpretación do seu nome foi proposta como *Lago da Tartaruga Guacamaia*.

## Traxectoria 
Foi neto de Ahkal Mo' Nahb I, e nalgunhas inscricións é chamado así: ''ou mam Ahkal Mo' Nahb'' (o neto de Ahkal Mo' Naab'). De acordo á conta longa do calendario maia naceu o 9.4.9.0.4 7 k'an 17&nbsp;mol, é dicir, o 3 de setembro do ano 523. Ascendeu ó poder cinco días despois da morte do seu antecesor, o 9.6.11.5.1 1 imix 4 zip, é dicir, o 2 de maio de 565.

Os datos da súa vida están escritos no taboleiro do Templo da Cruz e no sarcófago de Pakal “o Grande”. Só gobernou cinco anos, morreu o 9.6.16.10.7 9 manik 5 yaxkin, é dicir, o 21 de xullo de 570. Foi sucedido por Kan Bahlam I, quen moi probablemente era o seu irmán.

## Notas 
## Véxase tamén 
### Bibliografía 
* 
*
Beijing Royal Fighters

Os **Beijing Royal Fighters** (chinés: 北京北控翱龙) son un equipo profesional de baloncesto chinés con sede na cidade de Pequín. Os Fly Dragons compiten na Division Norte da Chinese Basketball Association (CBA), máxima competición do baloncesto chinés. O equipo xoga os seus partidos como local no Estadio Nacional Cuberto de Pequín, recinto con capacidade para 6.000 espectadores, aínda que ocasionalmente xoga algúns partidos como local noutras cidades. O patrocinador do club é Beijing BG, mentres que a súa mascota é o dragón chinés.

## Historia 
Os Beijing Beikong Fly Dragons foron fundados en 2009 na cidade de Guangzhou, onde recibiron o nome de Guangzhou Free Man. O club comezou competindo en cateogrías inferiores. No 2012 o club trasladouse a Chongqing e adoptou o nome de Fly Dragons. En 2014 entrou a formar parte da Chinese Basketball Association (CBA), máxima competición do baloncesto chinés, debido a unha ampliación da liga. Na súa primeira temporada o club ocupou a última posición da competición. Ao ano sieguiente a franquía foi vendida a North Control, instalándose en Beijing.

## Xogadores 
### Destacados 
*  Josh Harrellson
*  Stephon Marbury
*  Errick McCollum
*  Shavlik Randolph
*  Willie Warren
*  Dorell Wright
*  Mehdi Kamrani
*  Arsalan Kazemi
*  Wael Arakji
*  Esteban Batista
*  Zaid Abbas

## Notas 
## Véxase tamén 
### Ligazóns externas 
* Perfil na páxina da CBA
K'an Joy Chitam I

'''K'an Joy Chitam I''', nado o 3 de maio de 490 e finado o 6 de febreiro de 565 foi un ahau maia do señorío de B'aakal, cuxa cidade capital era Lakam Ha', hoxe coñecida como a zona arqueolóxica de Palenque. É tamén coñecido como **Hok**, **Kan Xul I**  ou '''K'an Hok' Chitam I'*. As propostas para a tradución do seu nome son *Pecarí Amarelo Atado* ou *Precioso Mozo Pecarí''.

## Traxectoria 
De acordo á conta longa do calendario maia naceu o 9.2.15.3.8 12 lamat 6 uo, é dicir, o 3 de maio do ano 490. O 14 de novembro de 496, cando tiña cinco anos e medio de idade, participou nunha cerimonia na cal se lle outorgou un título de nobreza —que lle correspondía por herdanza— nun lugar chamado Toktahn, cuxa localización aínda non foi identificada. Dende a morte do seu antecesor até o seu entronización existe un período de interregno que durou pouco máis de catro anos. K'an Joy Chitam I ascendeu ó poder o 9.4.14.10.4 5 k'an 12 kayab, é dicir, o 6 de febreiro de 529, cando contaba con 39 anos de idade.

No taboleiro oriental do Templo das Inscricións, existen rexistros que sinalan que Joy Chitam I realizou ofrendas ós seus deuses —moi probablemente autosacrificios de sangue— nos anos 534, 554 e 564, que na conta longa corresponden ós rexistros 9.5.0.0.0, 9.6.0.0.0 e 9.6.10.0.0 respectivamente.

Despois de gobernar durante trinta e seis anos, Joy Chitam morreu o 9.6.11.0.16 7 kib 4 kayab, é dicir, o 6 de febreiro de 565. Un retrato de K'an Joy Chitam I atópase tallado en altorrelevo na cara occidental do sartego de Pakal “o Grande”.

## Notas 
## Véxase tamén 
### Bibliografía 
* 
*